open-index/open-wikipedia-markdown huggingface dataset:
Sujeo

***Sujeo*** inggih punika satunggal sèt piranti kanggé dhahar ingkang wonten ing tradisi kulinèr Koréa. Sujeo punika wonten séndhok lan sumpit. Tembung *sujeo* punika asalipun saking tembung *sutgarak* (, séndhok) lan *jeotgarak* (, sumpit). Nanging sujeo asring ateges séndhok kemawon tanpa mawi sumpit. Nalika dhahar, sendhok lan sumpit punika boten dipunginaken kanthi sareng lan ugi boten dipuncekel kaliyan kalih asta, nanging séndhok lan sumpit punika dipun-ginakaken kanggé gantosan. Nalika boten dipun-ginakaken sumpit dipunsukakaken ing sanginggilipun méja.

Sujeo punika dipunsadé kanthi dipunkemas ngginakaken karton utawi kanthong gombal mawi bordiran khas Koréa ingkang gadhah motif simbol-simbol umur ingkang dawa. Minangka piranti kanggé dhahar, sujeo dipunwastani minangka piranti ingkang paling wigati wonten ing pagesangan. Kajawi punika sujeo dados lambang pagesangan ingkang makmur. Awit saking punika, sujeo asring dipuncaosaken minangka bebungah, mliginipun kanggé ulang taun bayi lan ugi adicara mantenan. Sapunika, sujeo ugi dipunsade minangka cenderamata.

Panggunaan sumpit lan sendhok nalika dhahar punika kalebet budaya Koréa ingkang unik, amargi boten kapanggihaken wonten ing budaya kuliner ing Asia Wétan sanèsipun kados ing nagara Cina lan Jepang.

Manawi dipunteliti saking kasilipun pangedhukan (penggalian) wonten ing situs arkéologi, séndhok punika sampun langkung rumiyin dipun-ginakaken déning tiyang Koréa tinimbang sumpit. Séndhok sampun dipun-ginakaken déning tiyang Koréa wiwit saking Zaman Perunggu. Lajeng sumpit punika kapanggih saking artefak asalipun saking jaman Tiga Karajan Koréa..

## Cathetan suku
Sijo

**Sijo** inggih punika satunggaling wujud geguritan (puisi) ingkang wonten ing Koréa. Kawiwitan saking pungkasan periode Dinasti Goryeo, sijo kasususn mawi 3 pada (bait), kaserat mawi 44 dumugi 46 tembung., *danga* ("tembang cekak"), utawi *sijeolga* ("tembang mangsa").

Sanajan miturut prakiraan tradisi nembang syair sampun wonten dangu ing Koréa, genre sijochang nembé dipuntepangaken nalika masa pamaréntahan Raja Yeongjo (1724-1776) déning satunggaling penyanyi kanthi nama Yi Se-chun. Miturut *Gwanseo-akbu*, buku musik ingkang dipunserat déning Sin Gwang-su, sarjana-sastrawan jaman Raja Yeongjo, Yi Se-chun saking Hanyang inggih punika tiyang ingkang kapisan damel komposisi musik sijo. Pérangan punika minangka bukti bilih gaya lan komposisi sijo ingkang baku dipuntepangaken déning Yi Se-chun. Salajengipun genre punika mekar kanthi rikat nalika ing masa Raja Jeongjo (1776-1800) lan Sunjo (1800-1834). Gaya ingkang dipunmekaraken Yi Se-chun taksih dipunwarisaken dumugi sapunika nanging mekar dados sapérangan wujud. Sijo ingkang wonten 3 stanza (bait) dados kondhang amargi prasaja lan gampil dipuntampi. Tema-tema ingkang dipunserat sapérangan ageng babagan pagesangan, katresnan, wuyung, sesawangan alam, lan sanèsipun.

Komposisi musik sijo kaping pisan dipunserat wonten ing buku-buku musik Joseon kados ta *Imwon Gyeongjeji* (karya Seo Yu-gu) lan buku musik kanggé piranti musik kecapi yanggeum kanthi irah-irahan *Gura Jeolsa Geumbo*. Boten kados seni vokal gasa lan gagok, sijo mekar wonten ing tlatah-tlatah lan vèrsi-vèrsinipun ndhèrèk nambah variasi gaya nembang sijo. Saking Seoul dipunparingi nama *gyeongpan*, *naepoje* saking provinsi Chungcheong, *Wanje* saking Jeolla, *Yeongje* saking Gyeongsang*.

Wujud-wujud ingkang taksih dipuntembangaken:
* *pyeong sijo*, inggih punika wujuding sijo ingkang paling dhasar. Kaperang dados 45 tembung lan kawentar ugi kanthi nama *danyeong* (wujud cekak). Gaya nembangaken alus lan anteng.
* *jireum sijo*, dipuntembangaken kanthi nada ingkang inggil la kadang kala dipunparingi nama ugi minangka sijo "mbengok".
* *saseol sijo*, sijo awujud dawa lan tembungipun langkung kathah. Dipuntembangaken kanthi ritme lan tempo ingkang sami kados *pyeong sijo*, nanging dipuntembangaken kanthi swantun ingkang inggil.
* *ujo sijo*
* *hwimori sijo*
* *jungheori sijo*, sami kados pyeong sijo ing pérangan tempo lan ritme, nanging stanza kaping tiga dipuntembangaken kanthi swantun ingkang inggil.
* *yeochang jireum sijo*, sijo mirunggan kanggé vokal wanita mawi swantun ingkang inggil.
* *saseol jireum sijo*
* *ujo jireum sijo''

## Cathetan suku
Álvaro Colom

**Álvaro Colom Caballeros** (miyos 15 Juni 1951—23 Januari 2023) inggih punika Présidhèn Guatemala periode 2008–2012 lan ketua sosial-dhémokrat Pengharapan Persatuan Nasional (UNE).

## Wiwitan Taun 
Colom miyos wonten ing Kota Guatemala, putra saking Antonio Colom Caballeros Argueta lan Yolanda Ferraté. Piyambakipun minangka putra ingkang angka 4 saking 5 sadhèrèk. Pakdhénipun, Manuel Colom inggih punika satunggaling Walikota Kota Guatemala ingkang dipunpejahi déning militèr nalika taun 1979 boten dangu sasampuning pambentukan parté pulitikipun dipunremikaken. Piyambakipun ugi bapak saking Antonio Colom Szarata, juru main bass saking sawijining band pop rock Guatemala, Viento en Kontra. Piyambakipun lan garwanipun ingkang kaping 3, Sandra Torres, pisahan nalika taun 2011.
Sasampuning pikantuk gelar insinyur indhustri saking Universitas San Carlos (USAC), piyambakipun dados satunggaling pangusaha ingkang kagayut wonten ing manéka bisnis lan punggawa nagari pamarèntah, kalebet ugi dados Direktur Jenderal pendiri Fondo Nacional para la Paz lan Wakil Mantri Perèkonomian sadèrngipun pindhah dhatêng pulitik. Makili UNE (Unidad Nacional de la Esperanza) wonten ing Pemilihan Umum Guatemala, 2003 (pemilu présidhèn 2003), piyambakipun kawon saking Óscar Berger nalika tanggal 28 Dhésèmber 2003. Berger inggih minangka kandidat ingkang berhaluan kiwa lan menangaken pemilu présidhèn wiwit dhémokrasi dipunpulihaken nalika taun 1985.

## Pemilihan Umum 2007 
Piyambakipun minangka salah satunggal saking 2 calon ingkang dumugi tahap kaping kalih wontên ing Pemilihan Umum Guatemala, 2007 (pemilu présidhèn) tanggal 9 September 2007 sesarengan kaliyan calon Partido Patriota, Otto Perez Molina. Nalika jam 10:00 dalu wekdal sapapan wonten ing dinten pemilu, Colom dipunnyatakaken minangka présidhèn ingkang ènggal dipunpilih kanthi pikantuk swara langkung saking 5 poin persentase, 52,7% dumugi 47,3%, saking swara langkung saking 96% ingkang sampun dipunètang saking papan-papan pamendhetan swara , lan dados présidhèn pisanan Guatemala saking sayap kiwa langkung saking 53 taun kapungkur.

Sadanguning kampanye présidhèn, Colom ngedika bilih piyambakipun kapéngin ngirangi kanisthan kanthi nangangi kamiskinan  wonten ing Guatemala. Wiwit pemilu, Colom sampun damel manéka upaya kanggé mapanaken retorika punika dados kasunyatan, miyaraken program sosial lan akses tumrap kasarasan, pendidikan, lan jaminan sosial, ingkang sedayanipun sampun maringi kontribusi kanggé minggahipun bab standar gesang kaum miskin Guatemala.

## Cathetan suku 
*Unidad Nacional de la Esperanza Website 
*Extended biography by CIDOB Foundation  (in Spanish)
*
Vicente Fox

**Vicente Fox Quesada** () yaiku Présidhèn Meksiko kang kaping 62 (1 Dhésèmber 2000 – 1 Dhésèmber 2006). Vicente Fox kapilih dadi présidhèn lumantar pemilu présidhèn taun 2000 kang kanthi temenan dadi présidhèn sepisanan saka kalangan *oposisi* wiwit Francisco Madero ing taun 1910. Piyambakipun mungkasi kalungguhan présidhèn tanggal 1 Dhésèmber 2006.

Fox nikah karo salah sawijining *resepsionis* ing Coca-Cola, yaiku Lilian de la Concha. Kekaroné banjur mupu anak papat, yaiku Ana Cristina, Vicente, Paulina, lan Rodrigo. Sawisé nikah 20 taun suwéné, Lilian ngajokaké pegatan marang Fox. Gugatan pegat mau dikabulaké. Kekaroné resmi pegatan ing taun 1990. Banjur Fox nikah manèh karo Marta Maria Sahagun Jimenez tanggal 2 Juli 2001 nalika Fox isih nyepeng kalungguhan présidhèn.

## Karièr 
Sawisé ngrampungaké sekolah ing Universitas Iberoamericana, Mexico City, Fox nerusaké sinanuné ing Universitas Harvard. Taun 1964, fox wiwit kerja ing Coca-Cola minangka *route supervisor*. Sipat tekun anggoné makarya ing Cca Cola ndadèkaké Fox bisa dipromosiké minangka *chief executive* kanggo Coca-Cola Meksiko lan Amérika Tengah. kalungguhan iku dicepeng nganti taun 1979. Minangka pimpinan Coca-Cola, Fox bisa kasih ngalahaké Pepsi minangka ombèn-ombèn kang paling mrabawani ing Meksiko.

Sawisé pènsiun saka Coca-Cola, Vicente Fox wiwit akèh cawé-cawé ing kagiyatan publik ing manéka program ing Guanajuato. Guanajuato yaiku panggonan ing ngendi Fox ngedegaké panti asuhan kang jenengé "Patronato de la Casa Cuna Amigo Daniel". Pengalaman lan kagiyatané karo wong akèh ndadèkaké Fox bisa ngembangaké pemahaman babagan kaanan kang bisa nggawé rugi. Pungkasané Fox mutusaké mèlu cawé-cawé ing babagan bisnis, babagan pulitik, sosial, lan uga pendhiahikan. Kanthi panyengkuyungé Manuel Clouthier, Fox nggabung karo Partido Accion Nacional tanggal 1 Maret 1988. Ing taun iku uga, Fox nyalon lan kapilih dadi Deputi fédheral makili Distrik Federal Ketiga ing León, Guanajuato.

Kanthi cara anggoné mimpin, praja Guanajuato kasil éntuk perkembangn ékonomi kang bisa nggawé marem sing ndunungi. Ing taun 1999, Fox njupuk cuti minangka gubernur kanggo nyalon ing pemilu présidhèn. Ing tanggal 2 Juli 2000, Fox menang ing pemilu présidhèn ingatasé calon Francisco Labastida kang diajokaké El-PRI. Jeneng Vicente Fox uga dicathet ing sujarah minangka wong kang bisa ngalahaké kandidat saka parté paling kukwar ing donya.

## Cathetan suku
François Duvalier

**François Duvalier** ingkang dipunkenal minangka "**Papa Doc**" () inggih punika Présidhèn Haiti saking taun 1957 lan ing wuri minangka diktator (Présidhèn sadanguning gesang) wiwit taun 1964 dumugi piyambakipun séda. Pamarèntahanipun dipuntandhani déning otokrasi, korupsi, lan pangginaan bala pribadi (*Tonton Macoute*) saperlu njagi kakuwasanipun.

## Sajarah 
### Awal Pagesangan 
*Papa Doc* miyos wonten ing Port-au-Prince wonten ing sawijining kulwarga saking Martinique. Piyambakipun sinau dados dhokter, lan nglayani wonten ing tlatah-tlatah padésan. Ing mrika piyambakipun pikantuk pujian amargi mbiyantu tiyang-tiyang miskin merangi tipus lan lelara-lelara sanèsipun. Piyambakipun palakrama kaliyan Simone Ovide nalika taun 1939, lan dados direktur jenderal pelayanan keséhatan nasional taun 1946. Nalika taun 1949, piyambakipun dipunangkat dados mantri Keséhatan lan Tenaga Kerja. Sasampuning nentang kudeta Paul Magloire, piyambakipun kapeksa ndhelik dumugi dipunbiwarakaken amnesti nalika taun 1956.

### Kapilih taun 1957 
Kanthi panyengkuyung saking bala, Duvalier menangi pemilu Haiti 1957. Piyambakipun nindakaken kampanye minangka satunggaling pamimpin populis, kanthi migunakaken strategi *noirist*—kanthi nengenaken warni kulitipun ingkang cemeng lan nentang kaum elit mulatto sarta ngimbau dhateng mayoritas rakyat Haiti-Afrika.

Duvalier ngesangaken mallih tradisi vodun lan ugi migunakakenipun kanggé nindakaken konsolidasi kakuwasanipun. Piyambakipun ugi ngaku piyambakiun minangka *houngan* (imam agung vodun). Duvalier sengaja nedahaken dhirinipun mirib kaliyan Baron Samedi wonten ing upaya kanggé dadosaken dhirinipun langkung ngyakinaken. Piyambakipun asring migunakaken kacamata gelap lan ngendika kanthi nada grana ingkang kiyat, ingkang dipunasosiasikaken kaliyan *Loa*.

## Paukuman mati kanthi anumerta 
Nalika taun 1986, 15 taun sasampuning piyambakipun séda, kerangka Duvalier dipundhudhuk lan pikantuk paukuman mati.

## Pagesangan lan Kejahatan 
* 1907 Miyos wonten ing Port-au-Prince, Haiti
* 1934 Lulus saking University of Haiti, fakultas kadhokteran
* 1943 Kagabung kaliyan kampanye anti frambusia ingkang dipundukung déning Amérika
* 1946 Dados Kepala Layanan Keséhatan Masarakat Nasional
* 1949 Dados mantri keséhatan
* 1957 Kapilih minangka présidhèn wonten ing pemilu rekayasa
* 1959 Ngunjarakaken wakilipun, ugi numpes
* 1961 Netepaken pamaréntahan lègislatif;nambahi masa kalungguhan;kicalan pambiyantu saking Amérika
* 1963 Miwiti pamujan tumrap piyambakipun
* 1964 Dados Présidhèn sadanguning gesang
* 1966 Dipunsingkiraken saking komunitas gréja amargi sampun nindakaken pelecehan tumrap kependetaan
* 1971 Tilar donya 21 April di Port-au-Prince
* 1986 putranipun,Baby Doc,miber dhateng pengasingan

## Cathetan suku
Bintang Mahaputra Adipurna

thumb|Bintang Mahaputra Adipurna

**Bintang Mahaputra Adipurna** inggih punika dipundadosaken Bintang Mahaputra kelas I. Bintang Mahaputra Adipurna inggih punika ugi minangka salah satunggaling wujud bintang penghargaan sipil ingkang paling inggil, nanging dipunwedalaken lan dipunparingaken sasampunipun Bintang Republik Indonesia dhateng anggota korps militèr. Bintang punika dpunparingaken dhateng sinten kémawon ingkang gadhah jasa ageng sanget ing babagan militèr ugi. Bintang Mahaputra inggih papanipun satunggal tingkat langkung andhap tinimbang *Bintang Republik Indonesia*.
Ingkang pinaringan bintang Mahaputera punika sarat-saratipun ingkang umum inggih punika kedah:
# Warga Nagara Indonesia WNI
# Gadhah kapribaden lan budi pekerti ingkang saé
# Boten naté dipunukum kunjara langkung saking satunggal taun amargi nindakaken satunggaling tumindak ala.

Déné sarat ingkang mirunggan inggih punika gadhah jasa ingkang luar biyasa dhateng nusa lan bangsa ing satunggaling babagan tartamtu ing sak njawinipun babagan militèr, kados ta ing babagan pulitik, ékonomi, kauangan, sosial, kabudyan, pendhidhikan, kaamanan, pembangunan, administrasi, ngèlmu kawruh, tetanen, perikanan, peternakan, perindhustrian, perdagangan, pelayaran, lan sapanunggalanipun.

## Wujudipun Bintang 
Bintang Mahaputra Adipurna inggih wernanipun pethak kanthi lis ing pinggiranipun saking emas. Bintang punika gadhah sudut gangsal kanthi pucukipun inggih wujud satunggaling penthol mutiara. Wonten ing antawisipun sudut-sudut bintang katingal satunggaling berkas sinar ingkang kapérang saking 17 rerangkening mutiara. Déné ing tengah-tengahipun bintang wonten satunggaling bunderan ingkang dipunwujudaken déning satunggal tangke kapuk lan satunggal pang pantun ingkang saben kapuk lan pari kapérang saking wolung iji kembang kapuk kanthi ronipun lan sekawan dasa gangsal iji pari ingkang punika sedaya nggambaraken tanggal kamardikan bangsa Indonesia inggih ing tanggal 17 Agustus 1945.
Kajawi punika, ing tengah-tengahipun bunderan punika ugi wonten seratan "MAHAPUTERA" ingkang dipundamel saking emas ingkang mapan wonten ing sinar-sinar emas ingkaxng minangka satunggaling bintang ingkang gadhah sudut sedasa ing sak nginggiling dhasar warni abrit. Dhasar warni abrit wonten ing salebeting bunderan lan dhasar warni pethak saking lintangipun inggih asalipun saking warninipun gendéra Indonésia inggih Sang Saka Merah Putih.

Bintang Mahaputera Adipurna selempangipun inggih awujud pita sami kados Bintang Mahaputera Adipradana. Déné dhasaring kukum dipunwedalaken tandha kaurmatan Bintang Mahaputera inggih punika UU Nomer 6 Drt Taaun 1959.

## Ingkang Nampi 
Tokoh-tokoh bangsa Indonésia ingkang sampun kaparingan penghargaan Bintang Mahaputera Adipurna punika ing antawisipun inggih punika:
* Abdurrahman Wahid
* Adam Malik
* Agus Salim
* Bacharuddin Jusuf Habibie
* Hamzah Haz
* Hasri Ainun Besari Habibie
* Ki Hajar Dewantara
* Megawati Soekarnoputri
* Pangeran Sambernyowo (KGPAA Mangkunegoro I)
* Soeharto
* Soekarno
* Sri Sultan Hamengkubuwana IX
* Sudharmono
* Sudirman
* Try Sutrisno

## Cathetan suku
Bintang Kartika Eka Paksi

thumb|Bintang Bintang Jasa Utama

**Bintang Kartika Eka Paksi** (basa Sansekerta: peksi (manuk) gagah tanpa tandhing; *kartika* ateges bintang utawa bintang; *eka* ateges satunggal; *paksi* ateges sewiwi, manuk) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonesia Angkatan Darat Republik Indonesia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugekaken tugasipun ingkang baku.

Bintang Kartika Eka Paksi inggih punika minangka bintang TNI Angkatan Darat ingkang kapérang saking tigang kelas, inggih punika:
# Bintang Kartika Eka Paksi Utama
# Bintang Kartika Eka Paksi Pratama
# Bintang Kartika Eka Paksi Nararya

## Wujudipun Bintang 
Bintang Kartika Eka Paksi dipundamel saking logam, ingkang awujud satunggaling bintang kanthi gadhah sudut cacahipun 17 kanthi garis tengahipun 55 mm kanggé Bintang Kartika Eka Paksi Utama lan kanthi garis tengah 45 mm kanggé Bintang Katika Eka Paksi Pratama lan Bintang Kartika Eka Paksi Nararya. Ing sak ngajengipun rai bintang mau dipungambaraken satunggaling bintang kanthi gadhah sudut 7 lan wonten gambar lambang Angkatan Darat Kartika Eka Paksi; rerangkening kapuk ingkang cacahipun 8 iji lan sak lèr pari ingkang cacahipun 45 iji kanthi gadhah amba 6 mm ingkang ngiteri bintang kanthi sudut 7 mau ingkang dipunrangké saking ngandhap dhateng manginggil. Déne pangkalipun tangkenipun kapuk lan pari sami nggathuk dados satunggal ing sisih ngandhap, lan pucukipun tangkénipun kepanggih ing pucukipun bintang sisih nginggil.
Bintang Kartika Eka Paksi mau dipungantung wonten ing gathukan inggih punika wonten ing gambar 5 iji kembang mlathi ingkang gadhah ron cacahipun 10, minangka ingkang saged ngaitaken bintang wonten ing pita kalung lan pita gantung.
Bintang Kartika Eka Paksi Utama wernanipun emas sadaya kejawi bintang kanthi sudhut 7 wernanipun pérak lan dipunsukani satunggaling patra ingkang wujud lan wernanipun sami, kanthi ukuranipun ingkang langkung ageng inggih kanthi garis tengah 75 mm.
Bintang Kartika Eka Paksi Pratama, bintang kanthi sudhut pitula saha gambar lambang Kartika Eka Paksi wernanipun emas déné rerangkening kapuk lan padi saha bintang sudhut 7 mau wernanipun pérak.
Bintang Kartika Eka Paksi Nararya, wernanipun pérak  sadaya kejawi lambang Kartika Eka Paksi wernanipun emas.
Ing sisih wingkingipun bintang dipungambaraken seratan Republik Indonesia.
Pita harian saking bintang kartika Eka Paksi wernanipun sami kaliyan pita mau ing nginggil kanthi ukuran dawanipun 35 mm lan ambanipun 10&nbsp;mm.

## Cathetan suku
Oomycota

**Oomycota** ugi kawastanan *jamur air* inggih punika salah satunggaling filum saking Protista ingkang mèmper jamur.. Nama *Oomycota* punika asalipun saking tembung *oo* ingkang tegesipun *tigan (endhog)* kaliyan tembung *mycota* ingkang tegesipun *jamur*.
# Dhindhing sèl kasusun saking selulosa. Wujud sèl endhog langkung ageng tinimbang spermanipun. Dhindhing sèl Oomycota kasusun kaliyan selulosa. Sawetawis réprodhuksi Oomycota sanèsipun mawi cara aseksual migunakaken zoospora. *Phytophthora* inggih punika jamur karat putih ingkang gesang mawi saprofit utawi parasit. Jamur ingkang gesang kanthi cara parasit punika, tuladhanipun ing krambil (klapa,*P. palmifera*), mbako *(P. nicotin)*, lan kenthang *(P. infestans)*. *Saprolegnia* gadhah miselium kaliyan hifa minangka piranti réprodhuksi. Jamur punika minangka saprofit ing kéwan toya ingkang sampun pejah.
* *Saprolegnia sp*, gesang mawi cara saprofit ing bathang gegremet ingkang pejang ing toya.
* *Phytopthora infestan*, parasit ing taneman kenthang.
* *Phytopthora nicotinae*, parasit taneman mbako.
* *Phytopthora faberi*, parasit ing taneman karèt.
* *Pytium sp*, parasit ing taneman ingkang nembé nyambah.

## *Peran* 
Oomycota punika gadhah peran kanthi ékonomi ugi ilmiah. Kathah anggptanipun ingkang dados patogen ing taneman ingkang mbebayani. *Phytophthora* njalari lelara layu bibit, hawar kenthang, lan *busuk akar*. *Pythium* ugi maringi tandha-tandha lelara ingkang sami. *Peronospora* lan *Peronosclerospora* inggih punika organisme ingkang njalari lelara bulai ing sawatawis *serealia* ingkang njalari karugian ngantos 100%.

## Cathetan suku
Yuen Biao

**Yuen Biao** () inggih punika salah satunggaling aktor saking Hong Kong. Piyambakipun gadhah kawegigan ingkang mirunggan wonten ing seni bela diri kungfu lan sampun nyambut damel kirang langkung wonten ing 80 filem minangka aktor, stuntman lan koréografi aksi laga. Sesarengan kaliyan sadhèrèkipun lulusan saking Sekolah Opera Peking, Sammo Hung lan Jackie Chan, piyambakipun minangka salah satunggal saking anggota Seven Little Fortunes.

## Taun - taun wiwitan 
Miyos minangka 夏令正 Xià Lìng-Zhèng (Hsia Ling-Jun) wonten ing nagara Hong Kong, Yuen minangka anak kaping 5 saking 6 sadhèrèk. Piyambakipun ngangsu kawruh wonten ing *China Drama Academy* antawising umur 5 dumugi enem welas (16) taun, lan sasampunipun punika, piyambakipun ngrembakaken karieripun wonten ing donya perfileman Hong Kong.

## Karier Film 
### Wiwitan 1970-an 
Wonten ing wiwitan taun 1970an, Yuen wiwit nyambut damel minangka salah satunggaling stuntman lan peran pambiyantu. Sasampuning mainaken peran wonten ing filem kanthi judhul *Fist of Fury*, *Way of the Dragon*, Yuen dados satunggaling stunt kanggé Bruce Lee wonten ing filem *Enter the Dragon*, taun 1973. Piyambakipun ugi minangka salah satunggaling "tiruan" saking Bruce Lee wonten ing filem *Game of Death* (1978), nindakaken manéka macem obahan akrobatik lan stunt ing pundi Bruce Lee "body double" (Taekwondo expert, Tai Chung Kim) boten saged nindakaken. Yuen tetep nyambut damel minangka satunggaling stuntman, lan ugi minangka satunggaling aktor wonten ing donya indhustri perfileman Hong Kong.

Wonten ing wiwitan peranipun, piyambakipun migunakaken nama panggung *Bill Yuen* kanggé filem-filem Hong Kong ingkang dipunédaraken kanggé kalangan internasional. Sesarengan kaliyan kasuksesanipun ingkang ndhèrèkaken Jackie Chan kaliyan Golden Harvest, ingkang gadhah nama sami, saéngga wonten ing *credit title* namanipun dipunserat minangka "Jimmy Yuen".

### Pungkasan 1970an lan 1980an 
Pungkasan taun 1970an lan awal-awal taun 1980an, berkat gayutan saénipun kaliyan kanca-kancanipun lan kanca satunggal kelasipun, Sammo Hung lan Jackie Chan, piyambakipun wiwit nyambut damel kanthi rutin minangka aktor. Sasampuning main minangka pemeran pambiyantu wonten ing filem *The Dragon, the Odds* (1977) lan peranipun minangka peran utama wonten ing *Knockabout* (1978), piyambakipun wiwit misuwur lumantar sapéranngan filem sukses ing wiwitan taun 1980an, salah satunggalipun ingkang asring dipunsebut inggih punika *The Prodigal Son* (dipunsutradarai déning Sammo Hung) lan *Dreadnaught* (dipunsutradarai déning Yuen Woo-ping). Lajeng piyambakipun ugi main sesarengan kaliyan "sadhèrèkipun" saking Sekolah Opera Peking, Chan lan Hung, wonten ing filem *Project A*, *Wheels on Meals* lan *Dragons Forever*. Kajawi punika piyambakipun ugi medal wonten ing sapérangan peran alit wonten ing sapérangan filem kados ta Hung trilogi *Lucky Stars*.

## Cathetan suku 
## Pranala njaba 
* 
* Jade Screen: The Hong Kong Movie Magazine
Katanya (lagu)

**Katanya** ya iku album Trio Kwek Kwek kang dirilis ing taun 1998.

# Katanya
# Ulurkan Tangan
# Lagi Lagi Marah
# Belajar Itu Perlu
# Sahabatku
# Mama Papa Bilang
# Sst... Diam Itu Emas
# Rajin Membaca
# Indonésia
# Pantun Gembira
Jangan Marah (lagu)

***Jangan Marah*** ya iku album saka grup *vokal* Trio Kwek Kwek kang ing 1995. Ing album mau ana lagu kanthi irah-irahan :
# Jangan Marah
# Sapi Sapiku
# Ke Pista
# Gang Kelinci
# Kodok Ngorek
# Air
# Mari Kemari
# Gundul Pacul
# Sepatu Roda
# Sayonara
Bintang Jalasena

thumb|Bintang Jalasena

**Bintang Jalasena** (basa Sansekerta: *jala* ateges toya, laut; *sena* ateges panguaos) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonésia Angkatan Laut Républik Indonésia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku.

Bintang Jalasena inggih punika minangka bintang TNI Angkatan Laut ingkang kapérang saking tigang kelas, inggih punika:
# Bintang Jalasena Utama
# Bintang Jalasena Pratama
# Bintang Jalasena Nararya

## Wujudipun Bintang 
Bintang Jalaséna dipundamel saking logam, ingkang wujudipun kados ingkang sampun dipunlukis ing gambar inggih punika satunggaling bintang kanthi sudhut 8 kanthi garis tengah 45 mm. Ing sisih ngajengipun bintang mau wonten satunggaling perisai angkatan lalut, rerangkening titik-titik rante ingkang ngubungaken aksara JALESVEVA JAYAMAHE ingkang ambanipun 2&nbsp;mm ingkang ngubengi lambang angkatan laut. Bintang Jalasena mau dipungantungaken wonten ing satunggaling pengait inggih punika lukisan 5 iji kembang mlathi ingkang ronipun cacahipun 10 minangka pangiketing bintang wonten ing pita kalung lan pita gantung.
Bintang Jalasena Utama wernanipun emas lan dipunsukani satunggaling Patra ingkang wujud lan wernanipun sami, kanthi ukuran ingkang langkung ageng inggih punika kanthi garis tengah 55 mm.
Bintang Jalasena Pratama wernanipun pérak, déné perisai lambangipun angkatan laut wernanipun emas.
Bintang Jalasena Nararya sedayanipun warna pérak.
Lan ing sisih wingkingipun bintang dipungambaraken seratan Republik Indonesia.
Pita kalung saking Bintang Jalasena Utama gadhah corak kados ingkang sampun dipungambaraken wonten ing gambar, kanthi amba 35&nbsp;mm lan wernanipun biru laut, gadhah lajur 6 warninipun abrit lan 5 lajur wernanipun pethak, saben lajur punika ukuranipun 2&nbsp;mm lan kalih lajur ing siring tengen lan kering wernanipun biru laut saben akung ukuranipun 6,5&nbsp;mm.
Pita gantung saking Bintang Jalasena Pratama gadhah corak kados ingkang sampun dipungambaraken wonten ing gambar, kanthi amba 35&nbsp;mm dawanipun 55 mm kanthi warni dhasaripun biru laut ingkang gadhha 11 lajur ingkang kapérang saking 2 lajur mapan wonten ing sisih pinggir saben lajur kanthi ukuran 6,25&nbsp;mm, wernanipun biru laut, 5 lajur wernanipun abrit lan 4 lajur malih wernanipun pethak ingkang saben lajur ukuranipun 2,5&nbsp;mm.

Pita gantung saking Bintang Jalasena Nararya gadhah corak kados ingkang sampun dipungambaraken wonten ing gambar, kanthi amba 35&nbsp;mm gadhah lajur 9 ingkang kapérang saking 2 lajur wernanipun biru laut ingkang mapan wonten ing kekalih pinggiripun kanthi saben lajur punika ukuranipun 7&nbsp;mm lan ing tengah-tengahipun wonten 4 lajur warninipun abrit lan 3 lajur malih wernanipun pethak, saben lajur ukuranipun 3&nbsp;mm.

Pita harian saking bintang Jalasena wernanipun sami kaliyan pita mau ing nginggil kanthi ukuran dawanipun 35&nbsp;mm lan ambanipun 10&nbsp;mm.

## Cathetan suku
Seokguram

thumb|300 px|Seokguram

**Seokguram** (石窟庵; *Gua Seokgul*) inggih punika satunggaling kuil Buda ingkang mapan wonten ing Gunung Toham mliginipun ing Gyeongju, provinsi Gyeongsang Lor, Koréa Kidul . Seokguram inggih punika *harta nasional Koréa Kidul* nomer 24 saking taun 1962 lan ugi minangka salah satunggaling Situs Warisan Donya UNESCO awit saking taun 1995. Kim Daeseong minangka satunggaling nayakotama wonten ing karajan Silla Bersatu dipunandharaken ngawontenaken *rekonstruksi* Gua Seokgul wonten ing taun 742 nalika masa papréntahanipun Raja Gyeongdeok. Pambangunan mau kapungkasan nalika taun 774 lajeng wiwitanipun dipunparingi nama Seokbulsa (석불사, *Kuil Buda Batu*). Gua Seokgul punika dados papan ngibadah (peribadatan) mirunggan kanggé kulawarga karajan Silla wonten ing masanipun. Miturut sejarahipun Silla punika yasa Seokguram kathi madep ing laut wétan kanthi ancas supados Buda punika saged dados *penghalau* seranganipun Jepang dhateng Koréa.

Seokguram sajatosipun punika gua damelan ingkang dipunwukir saking pahatan watu granit  lan dipun*desain* kanthi mirunggan kanggé tujuan ziarah. Aula utama kuil inggih punika ruangan ingkang awujud bunder. Pusat aula utama inggih punika Buda saking watu granit ingkang lenggah wonten ing sanginggilipun tumpukan kembang teratai. Buda mau dipunubengi déning wukiran-wukiran figur bodhisatva, tiyang-tiyang suci lan ugi para déwa India wonten ing témbok kuil. Kubah aula dipunyasa kanthi sapérangan pancang watu granit lan diamèteripun dumugi 6,58 mèter. Figur-figur ingkang ngubengi Buda inggih punika Bodhisatva Manjusri lan Samantabhadra sarta déwa Brahma lan Indra.

Buda Seokguram dipunpuja minangka karya seni Koréa mawi aji ingkang awis sanget. Buda Seokguram inggilipun punika kirang langkung sakiwa-tengené 3,5 mèter lan lenggah wonten ing tumpukan kembang teratai lan dipunwukir saking watu granit. Buda Seokguram punika dados lambangipun Sakyamuni kanthi papanipun tangan minangka lambang piyambakipun ingkang sampun pikantuk *pencerahan*. Buda punika dipunjangkepi ugi kaliyan bunderan cahya ingkang dipunwukir ing témbok aula kuil ing wingkingipun. Seokguram naté nglampahi *rénovasi* bola-bali amargi risak lan ugi amargi boten kaurus kanthi wekdal ingkang dangu saéngga miturut prakiraan sampun kathah éwahipun saking wujud ingkang asli. Renovasi naté dipunlampahi nalika taun 1703 lan ugi taun 1758 ing jaman Dinasti Joseon. Rénovasi wonten ing jaman penjajahan Jepang kalampahan saking taun 1913-1915 sansaya damel risak parah kawontenan Seokguram amargi wonten upaya pambongkaran lan panyusunan malih komponèn Seokguram. Miturut Perang Koréa upaya nglampahi renovasi kanthi ageng punika dipunwontenaken nalika taun 1960-an déning almarhum Présidhèn Park Chung-hee.

## Cathetan suku 
* Seokguram Grotto di Gyeongju
Trio Kwek Kwek

**Trio Kwek Kwek** iku kelompok utawa grup swara kang anggotane cacahé telu ing Indonésia kang diwangun nalika taun 1993. Anggotane kaya ta Leony Vitria Hartanti, Dhea Ananda lan Alfandy.
## Diskografi 
* *Rame-Rame* (1993)
* *Semua Oke* (1994)
* *Jangan Marah* (1995)
* *Tanteku* (1996)
* *Jogèd Samba* (1997)
* *Katanya* (1998)
* "Seleksi Lagu Perjuangan" (1999)
* "Kancil" (2000)
* *Bis Sekolah* (2001)
Bintang Bhayangkara

thumb|Bintang Bhayangkara

**Bintang Bhayangkara** (basa Sansekerta: *bhayangkara* ateges sereng, hebat; satunggaling nama wadyabala pengawal élit saking kraton Majapait) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Kapolisian Negara Républik Indonésia kanggé anggota kapolisen ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku.

Bintang Bhayangkara inggih punika minangka bintang TNI Angkatan Udara ingkang kapérang saking tigang kelas, inggih punika:
# Bintang Bhayangkara Utama
# Bintang Bhayangkara Pratama
# Bintang Bhayangkara Nararya

## Wujudipun Bintang 
Bintang Bhayangkara wujudipun inggih kados ingkang dipungambaraken ing gambar, inggih punika satunggaling bintang hias ingkang gadhah sudhut gangsal kanthi garis tengahipun 45mm, lan ing rai ngajengipun wonten satunggaling perisai Kapolisèn.
Bintang Bhayangkara Utama ugi dipunsukani Patra ingkang wujud lan kombinasi wernanipun sami kaliyan lintangipun, kanthi ukuran gari tengahipun 75 mm.
Bintang Bhayangkara Utama gadhah bintang lan rerenggan sinar-sinar ingkang dipundamel saking logam warni emas, déné bunderanipun ingkang kapérang saking pari lan kapuk, pita kanthi seratan Bhyangkara lan wonten tigang bintang alit saha perisai lambang Kapolisen lan dipundamel saking logam warni pérak.
Bintang Bhayangkara Pratama gadhah bintang lan rerenggan sinar-sinar ingkang dipundamel saking logam warni pérak, déné bunderanipun ingkang kapérang saking pari lan kapuk, pita kanthi seratan Bhyangkara lan wonten tigang bintang alit saha perisai lambang Kapolisen lan dipundamel saking logam warni emas.
Bintang Bhayangkara Nararya dipundamel saking logam wernanipun pérak.
Ing sisih wingkingipun bintang wonten seratan Republik Indonesia.
Pita kanggé Bintang Bhayangkara Utama wujud pita kalung déné kanggé Bintang Bhayangkara Pratama lan Bintang Bhayangkara Nararya wujud pita gantung, ingkang gadhah warna dhasar cemeng lan gadhah 6 lajur kanthi warna kuning kanggé Bintang Bhayangkara Utama, 5 lajur wernanipun kuning kanggé Bintang Bhayangkara Pratama lan 4 lajur kanthi warna kuning kanggé Bintang Bhayangkara Nararya.
Pita kalung mau ukuran ambanipun 35&nbsp;mm, déné pita gantungipun gadhah amba 35&nbsp;mm lan dawanipun 40&nbsp;mm.
Pita harian saking bintang Bhyangkara wernanipun sami kaliyan pita iingkang sampun kasebutaken ing nginggil kanthi ukuran dawanipun 35&nbsp;mm lan ambanipun 10&nbsp;mm.

## Cathetan suku
Bintang Garuda

thumb|Bintang Garuda

**Bintang Garuda** (basa Sansekerta: *garuda* ateges smanuk garuda ingkang minangka tungganganipun déwa Wisnu) inggih punika salah satunggaling wujud bintang tandha kaurmatan saking penghargaan tugas-tugas ingkang sampun dipuntindakaken ing akasa ingkang sampun dipuntindakaken déning Tentara Nasional Indonésia Angkatan Udara Républik Indonésia ingkang sampun nindakaken tugasipun saking taun 1945 ngantos pungkasaning taun 1949.

Bintang Garuda inggih punika bintang kanthi lapis tiga ingkang dipundamel saking logam wernanipun prunggu kanthi wonten lambangipun Angkatan Udara Republik Indonésia kanthi seratan *Swa Bhuwana Paksa* (*swa* ateges mandhiri; *bhuwana* ateges papan dumunung, dunya; *paksa* ateges suwiwi).

## Wujudipun Bintang 
Bintang Garuda wujudipun inggih kados ingkang dipungambaraken ing gambar utawi lukisan ing nginggil, inggih punika satunggaling bintang kanthi gadhah tigang lapis ingkang dipundamel saking logam warna prunggu kanthi gadhah garis tengahipun 48 mm.
* Lapisan ingkang sepisanan inggih punika minangka dhasar wujudipun bintang kanthi gadhah sudhut ageng lan alit cacahipun sedasa kanthi saben pucukipun sudhut ingkang ageng wonten satunggaling bunderan alit.
* Lapisan kaping kalih inggih wujudipun bunder kanthi garis tengahipun 25 mm lan wonten seratan 1945 Garuda 1949.
* Lapisan ingkang kaping tiga inggih awujud lukisan lambang Angkatan Udara Republik Indonesia kanthi serata "Swa Bhuwana Paksa" ingkang kapérang saking satunggal manuk gurda ingkang ngepakaken suwiwinipun sak inggil-inggilipun, 5 pucuk anak panah ingkang dipungenggem kanthi keker déning cakaripun gurda, satunggaling perisai kanthi lukisan kapuloan Indonésia wondéné ing papan punika manuk gurda saged madeg; geni ingkang murubipun ageng sanget ingkang ngiteri perisai punika, satunggaling karangan manggar ingkang ngiteri gurdanipun, lan sedayanipun cacahipun 17 iji.
Déné ing sisih wingkingipun bintang mau wonten seratan "Republik Indonesia".
Pita saking bintang Gurda punika gadhah ukuran ambanipun 35 mm, lan dawanipun 52 mm, kanthi warna dhasaripun biru tuwa kanthi satunggal strip tegak wernanipun pérak lan ing tengah-tengahipun ambanipun 8 mm lan ing tengah-tengahipun pita dipuntemplekaken satunggaling tandha ingkang wujudipun montor mabur alit lan dipundamel saking logam wernanipun prunggu.

## Cathetan suku
Hugo Grotius

**Hugo Grotius** utawi **Hugo de Groot**' (1583-1645) ya iku filsuf Walanda kang dadi pelopor saka pandhangan-pandhangan modhèren tumrap kukum internasional lan salah siji pemikir gedhé babagan kukum alam. Kejaba dadi filsuf, Grotius uga misuwur minangka pengacara, juru gurit, lan teolog. Ing babagan kukum, Grotius wis dadi penengah antarané téyori pulitik lan kukum mangsa Abad Pertengahan karo mangsa Pencerahan. Kejaba iku, Grotius uga wis ngembangaké siji pandhangan anyar babagan kukum alam kanggo nglawan pandhangan-pandhangan ilèn skeptisisme, uga kanggo nuduhaké bilih ana wangsulan kang rasional babagan moral kajaba wangsulan saka agama.

Salah siji karya Grotius kang kawentar ya iku "Perihal Hukum Perang dan Bedhamèn" (*The Law of War and Peace*) kang terbit taun 1625. Ing karya mau, Grotius nggaw argumentasi bilih manungsa hakikaté ya iku makluk sosial lan makluk kang padha saingan. Nanging, manungsa bisa urip kanthi tenterem sanadyan bisa wa kadadéan masalah ing awaké. Perkara iku bisa digayuh kanthi cara ngurmati hak-hak saben wong.

## Cathetan suku
René Préval

**René Garcia Préval** (miyos tanggal 17 Januari 1943 wonten ing Marmelade) inggih punika Présidhèn Haiti sapunika. Sadèrèngipun, piyambakipun njabat minangka présidhèn wonten ing periode 7 Fèbruari 1996 dumugi 7 Fèbruari 2001 lan Mahamantri (Fèbruari 1991-2 September 1993).

## Karier 
Préval gadhah gelar agronomi saking *College of Gembloux* lan Universitas Louvain wonten ing Bèlgi. Piyambakipun ugi gadhah latar belakang wonten ing tèknik lan geotermal. Piyambakipun dipunpeksa nilaraken Haiti sesarengan kaliyan kulawarganipun nalika taun 1963 sasampuning dipunpadosi déning diktator François Duvalier alias "Papa Doc".

Ingkang rama ugi satunggaling agronom lan naté njabat minangka mantri Pertanian nalika masa pamarèntahanipun Jenderal Paul Magloire, ingkang nggantosaken Duvalier. Piyambakipun dipunasingaken saking Haiti amargi latar belakang pulitikipun ingkang nggayutaken piyambakipun kaliyan kaum oposan, lajeng nyambut damel wonten ing sawijining PBB wonten ing Afrika.

Sasampuning dumunung sadanguning 5 taun wonten ing Brooklyn (New York, Amérikah Sarékat) minangka satunggaling pelayan restoran, piyambakipun wangsul dhateng Haiti lan pikantuk posisi wonten ing Institut Nasional kanggé Sumber-sumber Mineral.

Préval njabat minangka mahamantri Haiti saking tanggal 13 Fèbruari dumugi tanggal 11 Oktober 1991, nanging dipungantosaken lan dumunung wonten ing pembuangan sasampuning kadadosan kudeta militèr nalika tanggal 30 September 1991. Préval inggih punika sekuthu Jean-Bertrand Aristide lan pamimpin parté Kulawarga Lavalas.

Minangka présidhèn, Préval nglembagakaken sajumlah pembaruan ékonomi, mliginipun wonten ing privatisasi manéka parusahan nagara. Sapérangan tiyang ngendika bilih privatisasi punika dipunsebabaken amargi Préval tundhuk sanget kaliyan tekanan saking njawi, mliginipun saking dana moneter keuangan donya (IMF). Wonten ing pungkasaning masa jabatanipun, tingkat pengangguran (éwadéné taksih lumayan inggil) sampun samsaya kirang wonten ing tingkat paling andhap wiwit mandhapipun Duvalier. Kecenderungan mandhapipun angka pengangguran punika kalajengaken wonten ing masa kalungguhan Aristide ingkang nggantosaken piyambakipun dumugi kudeta 2004.

Préval pikantuk kathah panyengkuyung saking rakyat Haiti ingkang paling miskin. Piyambakipun mligi dipundhukung déning masarakat saking pemukiman wonten ing Port-au-Prince.

Sadanguning kampanye, piyambakipun ngusahakaken jaga jarak kaliyan sadaya bekas rekanipun wonten ing Parté Lavalas lan nyalonaken dhiri minangka kandidat kanggé La Esperanza. Préval dhukung rawuhipun wadyabala PBB wonten ing Haiti lan ngendika bilih wadyabala punika "kedah dumunung sadanguning taksih dipunbetahaken," béda kaliyan Aristide lan kathah anggota Parté Lavalas ingkang nentang rawuhipun wadyabala-wadyabala PBB lan nuduh wadyabala nindakaken kampanye panindasa lan kekerasan saking panyuwunan Amérikah Sarékat, Perancis, lan Kanada.

## Cathetan suku 
* CIA World Factbook (2000)
* Profil Yang Mulia Réné Garcia Preval 
* St. Pertersburg times-Bekas pemimpin masih menjadi teka-teki sawatara rakyat Haiti memberikan suaranya
Brooklyn Nets

thumb|Logo Brooklyn Nets
**Brooklyn Nets** inggih punika tim bal basket Amérika ingkang kagabung wonten ing salebeting National Basketball Association. Tim punika dumunung wonten ing Brooklyn, New York. Nets kagabung dhateng NBA wonten ing mangsa 1976/77 kanthi mbayar sajumlah arta 8 juta dolar AS. Akibatipun, Nets ngalami prakawis finansial lan kapeksa nyadé Julius Erving dhateng Philadelphia 76ers.

## Cathetan suku
Cleveland Cavaliers

thumb|Logo Cleveland Cavaliers

**Cleveland Cavaliers** inggih punika salah satunggaling tim bal basket Amérika ingkang kagabung woten  salabeting National Basketball Association. Tim punika dumunung wonten ing tlatah Cleveland, Ohio. Tim punika wiwit main wonten ing NBA nalika taun 1970 minangka sawijining tim ingkang ènggal. Prestasi paling apik saking tim punika inggih dados juara Wewengkon Wétan (ingkang kapisanan nalika taun 2007.

## Sajarah 
### Éra LeBron James 
Sapérangan mangsa ngalami kawon ingkang terus-terusan njalari Cavaliers dhawah ing dhasar klasemen liga lan dados tim ingkang kanthi rutin kedah nglampahi undhian kanggé pikantuk juru main ènggal. Sasampuning musin ingkang nguciwakaken wonten ing taun 2002-03, Cavaliers pikantuk undian kapisanan kanggé mendhet juru main ènggal wonten ing NBA Draft. Sesarengan kaliyan punika, tim punika milih jagoan basket sekolah menengah atas lan calon MPV NBA masa samangké, LeBron James. Kados ngrayakaken miyosipun éra ènggal wonten ing Cleveland Caveliers, warni pagesangan tim punika dipunéwah saking oarnye-cemeng lan biru-cemeng dados warni anggur lan emas, kanthi tambahan biru angkatan laut sarta sawijining logo utama énggal.

Status James ingkang minangka bintang daerah (naté main basket ing sekolah menengah atas St. Vincent-St. Mary, caket Akron) lan salah satunggaling prospek ingkang paling dipunswantenaken wonten ing sajarah NBA damel kathah tiyang mirsani pilihan dhateng piyambakipun minangka titik balik sajarah klub. Dipunjuluki déning para penggemar Cavaliers minangka "King James," mangsa 2003-04 maringi pangarep ingkang ageng ing ngajengipun, ing pundi James tuwuh dados juru main ingkang paling dominan lan menangaken penghargaan NBA Rookie of The Year. Pangarep samsaya ageng ing mangsa 2004-05. James ningkataken produktivitasipun wonten ing ngasilaken angka, rebounds, lan assists per game. Éwadéné kawon saking Carlos Boozer ing pungkasaning mangsa, James sesarengan kaliyan Zydrunas Ilgauskas lan Drew Gooden dados inti saking. Sasampuning wiwitan ingkang njanjikaken, Cavs ngalami penurunan ingkang tundhanipun ndadosaken pamecatan pelatih Paul Silas lan general manager Jim Paxson. Tim punika ugi gagal mlebet playoff wonten ing taun mau, seri kaliyan New Jersey Nets ing final mlebet playoff; lan Nets menangi babak tambahan (*tiebreak*).

## Nomor ingkang dipunpènsiunaken 
* **7** Bingo Smith, F, 1970–79
* **22** Larry Nance, F, 1988–94
* **25** Mark Price, G, 1986–95
* **34** Austin Carr, G, 1971–80
* **42** Nate Thurmond, C, 1975–77
* **43** Brad Daugherty, C, 1986–94

## Cathetan suku
Johnny Knoxville

**Johnny Knoxville** ya iku salah sawijiné aktor, produsér filem, pélawak saka Amérika Sarékat. Asma asliné ya iku Philip John Clapp, lair tanggal 11 Maret 1971 ing kutha Knoxville, Tennessee, Amérika Sarékat. Putra saka Bapak Philip Clapp lan Ibu Lemoyne. Bapaké nyambut gawé dadi pangadol montor déné Ibuné nyambut gawé ing réstoran minangka juru masak. Johnny miwiti dadi aktor nalika main ing Starsky and Hutch.
thumb|250px|Johnny Knoxville
thumb|250px|Johnny Knoxville Jackass

## Catethan Suku 
## Pranala njaba 
*Situs wèb resmi
Boston Celtics

thumb|Boston Celtics

**Boston Celtics** inggih punika tim bal basket saking kutha Boston, Massachusetts, Amérikah Sarékat ingkang kagabung wonten ing National Basketball Association. Boston Celtics sapunika taksih nyepeng rékor juara NBA kanthi cacah kaping 17 (1957, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1986 lan 2008).

## Sajarah 
Celtics dipunbentuk nalika taun 1946 minangka salah satunggaling tim wonten ing Basketball Association of America, lan dados bagyan saking NBA sasampuning penggabungan BAA dln National Basketball League. Tim punika kirang sukssè wonten ing taun-taun wiwitan, dumugi pelatih Red Auerbach rawuh. Salah satunggaling juru main kondhang ingkang kagabung kaliyan Bostons Celtics inggih punika Bob Cousy. Kajawi punika lajeng wonten ugi satunggaling rookie ingkang nama Bill Russell ndhèrèk gabung taun 1956. Russell lajeng dados bagyan ingkang boten kapisahaken saking sukssè Boston Celtics. Taun punika ugi Boston Celtics maju dhateng final lan ngawonaken St. Louis Hawks wonten ing pitu (7) tetandhingan, punika minangka gelar juara Boston Celtics ingkang kapisanan. Taun 1957, Boston Celtics wangsul malih nantang Hawks ing final lan kawon wonten ing 6 tetandhingan. Nanging sasampuning tambahan saking K.C. Jones, Celtics miwiti sawijining dinasti ingkang badhé lumampah sadangu langkung saking satunggal dasawarsa.

Taun 1959, kaliyan Russell lan Jones, Celtics menangaken juara NBA sasampuning ngawonsaken Minneapolis Lakers. Taksih dipunlatih Auerbach, Celtics menangkan 7 kejuaraan candhakipun, saèngga 8 kanthi urut-turutan. Wonten ing wekdal punika, , Celtics kapanggih kaliyan Lakers ing final kaping 6, saèngga kekalihipun dados musuh bebuyutan. Celtics pungkasanipun kapanggih kaliyan Lakers kaping 10 wonten ing final. Sasampuning kejuaraan 1966, Auerbach pensiun minangka pelatih nanging tetep dados General Manager, ingkang taksih dipuncepeng dumugi taun 1980-an. Russell lajeng mendhet alih dados juru main-pelatih. Nanging taun punika Celtis kawon saking Philadelphia 76ers wonten ing Eastern Conference Finals. Tim ingkang wiwit sepuh punika lajeng menangaken malih 2 kejuaraan wonten ing taun 1968 lan 1969, nglawan Lakers. Russell pensiun sasampuning mangsa tetandhingan 1969, mungkasi dinasti ingkang sampun menangaken 11 kejuaraan NBA. Pemain-juru main wigati saking wekdal punika inggih Sam Jones, John Havlicek, lan Tommy Heinsohn.

Awal mangsa 2007/08, Celtics ngrèkrut Kevin Garnett saking Minnesota Timberwolves lan Ray Allen saking Seattle SuperSonics. Sesarengan kaliyan Paul Pierce, juru main 3 punika dipunanggep saking kathah kalangan badhé damel Celtics wangsul malih dados kekiyatan ingkang nggegirisi Eastern Conference ugi NBA. Bab punika kabukti kanthi kasuksesanipun dados juara NBA mangsa punika sasampuning ngawonaken Lakers wonten ing 6 Game ing Final NBA 2008.

## Pemain Kondhang 
* Bill Russell
* Robert Parish
* Dennis Johnson
* Kevin McHale
* Larry Bird
* Paul Pierce
* Kevin Garnett
* Ray Allen
* Rajon Rondo

## Cathetan suku
Jultagi

**Jultagi** utawi **eoreum** inggih punika salah satunggaling jinis kesenian lan dolanan tradhisional Koréa ingkang dipunlampahi kanthi cara mlampah wonten ing sanginggilipun tali. Jultagi punika kinten-kinten asalipun saking Cina utawi Asia Tengah, boten cetha kapan kapisan medal wonten ing Koréa, nanging prakiraan saking jaman Tiga Karajan (57 SM-935 M).

Nalika ing jaman Dinasti Joseon (1392-1910), jultagi dipuntedahaken déning kalih kategori tiyang inggih punika penghibur resmi ingkang dipunkaryakaken astana utawi *kelana* ingkang boten gadhah griya tetep (sadangpae). Sadèrèngipun adicara punika, ingkang nglampahi kedah ndhèrèk ritual *gosa* (slametan) kanggé almarhum penghibur lan guru-guru kanggé nyuwun berkat lan nebihaken roh ala ingkang badhé nganggu lampahing adicara. Bibar punika, arak sesajèn dipunparingaken dhateng tali ingkang dipun-ginakaken kanggé dolanan jultagi.  Ingkang nglampahi punika mlampah ing sanginggilipun tali kanthi damel gaya mlapah ingkang manéka warni, wiwit saking mlampah sinambi nyekel tépas, sinambi lumayu, sinambi mlumpat-mlumpat, nyeret sukunipun, mlamapah sinambi lenggah, sinambi jinjit lan taksih kathah malih.

Manawi jultagi ingkang dipunwontenaken penghibur astana kalampahan ing adicara kados pista astana, hiburan kanggé para bangsawan lan sowanipun utusan asing, jultagi kelompok sadang medal wonten ing karaméan rakyat biyasa lan padatanipun boten pikantuk bayaran. Dolanan jultagi astana punika dipuniringi kaliyan musik saking instrumèn kados *piri* (suling tipis), *daegeum* (suling pring), *haegeum* (rebab), *janggu* (genderang dawa) lan *buk* (genderang ageng) kanggé paring hiburan dhaten pamirsa. Tali dipundamel saking *simpul* rami. Kanggé jultagi astana langkung dawa kanthi ukuran 3-10 mèter, déné jultagi kelompok sadang dawanipun 6 mèter kaliyan pucuk 3 mèter dipuntalèkaken ing pasak ingkang nancep ing lemah. Penghibur astana nedahaken jultagi ingkang langkung *elegan*. Kelompok sadang langkung kondhang ing kalangan rakyat biyasa amargi medal kanthi hiburan ingkang dipunremeni déning masarakat kados guyonan, sindiran marang bangsawan ingkang boten gadhah moral, biksu-biksu ingkang nyelèwèng, imitasi imitasi caranipun mlampah tiyang-tiyang saking manéka kelas lan nembang. Kajawi punika ugi dipun-ginakaken piranti musik kados *kkwenggwari* (gong alit), *buk*, *jing* (gong ageng), *janggu* lan *taepyeongso* (suling kanthi nada inggil) minangla pangiring akrobat. Nalika ing *jeda* ingkang paring hiburan punika mandhap lan gantos kaliyan penghibur sanès ingkang wonten ing ngajengipun pamirsa.

## Cathetan suku